ສະຫະ​ພັນ​ກຳມະບານ ກ່າວວ່າ ພວກແຮັກເກີ້ ລັກເອົາຂໍ້ມູນ ພະນັກງານ ລັດຖະບານກາງ ໝົດທຸກຄົນ 
ອົງການ OPM ກ່າວ​ເມື່ອອາທິດ​ແລ້ວ​ນີ້ ວ່າ ​ມີ​ຈຳນວນ ​ພະນັກງານທັງ ໃນ​ປັດຈຸບັນ ​ແລະ ອະດີດ ຫຼາຍ​ເຖິງ 4 ລ້ານຄົນ ອາດ​ໄດ້​ຮັບ​ຜົນ​ກະທົບ ​ຈາກການລັກ​ເຈາະ​ຂໍ້​ມູນ.
ສະຫະພັນກຳມະບານນຶ່ງຂອງອາເມຣິກາ ກ່າວວ່າ ພວກລັກເຈາະ ຂໍ້ມູນ ຫຼື hackers ໄດ້ເຈາະເອົາຂໍ້ມູນສ່ວນຕົວທີ່ສຳຄັນ ຂອງ ບັນດາພະນັກ ງານລັດຖະບານກາງທັງໝົດໄປ ຫຼັງຈາກໄດ້ມີການ ໂຈມຕີທາງອິນເຕີເນັດຄັ້ງໃຫຍ່ ທີ່ບັນດາເຈົາໜ້າທີ່ ສະຫະລັດ ກ່າວວ່າ ມີຈຸດເລີ້ມຕົ້ນມາຈາກຈີນນັ້ນ ສະຫະພັນ ພະນັກງານລັດຖະບານ ອາເມຣິກັນ ໄດ້ກ່າວອ້າງ ໃນວັນພະຫັດວານນີ້ ຢູ່ໃນຈົດໝາຍສະບັບນຶ່ງ ທີ່ສົ່ງເຖິງ ຫ້ອງການຄຸ້ມຄອງ ພະນັກງານຫຼື OPM ຊຶ່ງເປັນອົງການ ຊັບພະຍາກອນມະນຸດ ຂອງລັດຖະບານກາງສະຫະລັດ ທີ່ໄດ້ ຕົກເປັນເປົ້າໝາຍ ທ່ານ David Cox ປະທານຂອງສະຫະພັນ ກ່າວໃນຈົດໝາຍວ່າ ອົງການ OPM ກ່າວເມື່ອອາທິດແລ້ວນີ້ ວ່າ ມີຈຳນວນພະນັກງານທັງ ໃນປັດຈຸບັນ ແລະ ອະດີດ ຫຼາຍເຖິງ 4 ລ້ານຄົນ ອາດໄດ້ຮັບຜົນກະທົບ ຈາກການເຈາະຂໍ້ມູນ ເມື່ອເດືອນ ທັນວາ ຊຶ່ງເປັນເຫດການຮົ່ວໄຫລ ຂອງຂໍ້ມູນພະນັກງານລັດຖະບານ ທີ່ຮ້າຍແຮງສຸດ ໃນຮອບຫຼາຍໆປີ